Hneď prvý deň súťaženia priniesol obrovské úspechy. Majstrom Európy vo veľkých produkciách sa stali tanečníci Unlimited so svojou choreografiou "ADAMS family", II. vicemajstrom Európy sa stala Street dance show skupina " Na rybačke". Obrovský úspech zožali aj DISCO dance skupiny, kde sa obe pretancovali do finále svetového pohára a skupina "Red WARRIORS " získala 6.miesto a skupina " Captain Americas girls" získali úžasné 2.miesto.
Ani menšie juniorky sa nedali zahanbiť a so svojou skupinou " GOLD WAWE" sa prebojovalo do finále a len o chlp im unikol bronz, takže získali i tak krásne 4. miesto na svetovom poháre. Slovenská hymna hrala pre víťaza Svetového pohára PRE NAŠE HLAVÁČKY "We Will Save The World", ktoré podali životný výkon a zvíťazili.
Aj v sólo a duových disciplínach sa tanečníkom na svetovom poháre darilo. Patrícia Mumperová a Lenka Mišurová sa prebojovali až do finále a získali krásne 5. miesto v hlavnej vekovej kategórií, 9. miesto si vytancovali Soňa Kvanková a Andrea Lepiešová, 11. miesto Tímea Hudecová a Linda Hašková a na rovnakom mieste aj Monika Jelínková a Viktória Mičjanová. V detskej kategórií skončili tesne pred bránami finále na úžasnom 7. mieste Radka Nemcová a Vanda Nagyová. V disco dance sólo hlavná veková kategória skončila Veronika Koperdáková na úžasnom 8. mieste v semifinále, 15. miesto Soňa Kvanková, Ľubica Chmelová a 21. miesto Monika Jelínková, Viktória Mičjanová.
V detskej vekovej kategórií v sólach sa z vyše 100 členného štartovacieho poľa umiestnili dve najmenšie tanečnice výpravy Vanda Nagyová na krásnom 32. mieste s Radka Nemcová na 48. mieste. V juniorskej kategórií z vyše 100 tanečníkov si Tereza Tóthová a Lenka Mišurová vytancovali 28. miesto a Radka Ráczová 32. miesto. V juniorskej kategórii v disciplíne DISCO dance duo si na svetom pohári vytancovali 16. miesto Radka Ráczová a Maxima Bajanová.
Tanečníci Unlimitedu reprezentovali Slovenskú republiku a Levice skvelými výkonmi a krásnymi úspechmi. Ak chcete aby vaše dieťa zažívalo podobné krásne úspechy, tak ho prihláste do TŠ Unlimited od septembra robíme nábor nových členov.